Шырлыҡта тупраҡ күбеһенсә кәҫ-көллө һәм таш-ҡом ҡатыш. Березина, Ислочь, Волка һәм түбәнге ағымында Уса йылғаһы үҙәндәре территорияһы һаҙлыҡлы, уның торфлы-һаҙ тупрағында ерек һәм ҡайын урмандары үҫә. Ерек һәм шыршы урмандарында ҡара көртмәле һәм ҡымыҙлыҡ күп. Шырлыҡтың үҙәк һәм көнсығыш өлөштәре бик аҙ һаҙланған, унда ҡарағайҙың бихисап төрөн осратырға була. Урман сөйәлле ҡайын менән ҡапланған. Дардар урмандары ла осрай. Һирәк үҫемлектәр бар: үгеҙ күҙе, ләлә һәм башҡалар.